પાર્થિવ ગોહિલ - આ કાર્યક્રમના આયોજક વિક્રમ પટેલ સાથે જ્યારે પહેલીવાર આ મુદ્દે વાત થઈ ત્યારે જ તેમણે જણાવેલું કે, ગુજરાતી સાહિત્ય અને સંગીત રસિકોને ગમે એવા કલાકારો સાથે જોડાય તો જ ખરા અર્થમાં 'ગુજરાતી જલસો' સાર્થક થાય. એટલે અમે એવા મજ્જાના કલાકારોનો સાથ મેળવ્યો છે. જાણીતા લોકસાહિત્યકાર અને ઈન્ટરનેશનલ હાસ્યકલાકાર સાંઈરામ દવે એક નવા જ અંદાજમાં લોકોને જોવા મળશે.. તો ભૂમિ ત્રિવેદી, માનસી પારેખ ગોહિલ, ભૂમિ ત્રિવેદી, જ્હાનવી શ્રીમાંકર, હિમાલી વ્યાસ નાયક સૌને પોતાની ગાયકીના જાદુથી અભિભૂત કરશે.. જાણીતા આર જે ધ્વનિત પણ અમદાવાદની ભૂમિ પર આવેલા ગુજરાતી જલસોમાં જોડાશે. આ ઉપરાંત ઉત્કર્ષ મજમુદાર, ચિરાગ વોરા અને અર્ચન ત્રિવેદી, મનન દેસાઈ પણ પોત-પોતાની પ્રતિભાના જોરે જલસો કરાવશે.. ને હા સાથે હું, આઈમીન પાર્થિવ ગોહિલ પણ જલસોમાં જમાવટ કરીશ. સમગ્ર કાર્યક્રમનું સંચાલન પ્રણવ પંડ્યા કરશે. કાર્યક્રમના બે કલાક પહેલાથી જ પુસ્તક મેળો એ જ સ્થળે યોજાશે.